# data[].attributes.body
Kiva päiväkirjamainen koonti! Juoni- ja henkilöanalyysejä voisi syventää vielä vähän enemmän ja tapahtumista voisi antaa esim. tekstinäytteitä. Hyvää omakohtaista pohdiskelua!

# data[].attributes.body
Olen nyt lukenut koko kirjan. Kirja jakoi lukukokemuksena mielipidettäni. Toisaalta se oli kevyttä ja kieleltään mukavaa luettavaa. Kirjan juoni myös eteni mielekkäästi. Silti juoni oli jotenkin hieman lapsellinen ja epärealistinen. Kuka 14-vuotias poika kykenee siihen, mihin Aaro Korpi kirjassa kykenee? Toki kirja voi olla tarkoitettukin vähän nuoremmille. Kirja oli kuitenkin realistinen siinä mielessä, että siinä ei ollut mitään yliluonnollista ja esimerkiksi kätketyn kullan pohjalle oli kehitelty uskottava tarina ja historia. Kirjan mieleenpainuvin kohta oli mielestäni huippukohta, joka oli jännittävä. Kirjan nimi oli hyvä, sillä juoni perustui koodiin, joka täytyi ratkaista.
Jälkeenpäin pohdin juurikin kirjan päähenkilöä Aaroa, että miten hän uskalsi tehdä kirjassa kaikki asiat. Aaro oli kirjan päähenkilönä mielenkiintoinen henkilö, sillä hän pohdiskeli tekemiään valintojaan kirjassa. Hän esimerkiksi pohti, oliko hänen palkkiokseen saama kulta oikein ottaa vastaan vai ei. Päähenkilöstä tuli kirjan aikana itsevarmempi ja päättäväisempi

# data[].attributes.body
Ilkka Remes

# data[].attributes.body
Olen lukenut nyt sivulle 206 asti. Kirja on edennyt sen huippukohtaan, jossa pojat jäävät kiinni tauluvarkaille tutkiessaan varkaiden taloa.Tilanne kääntyykin tappouhkauksesta poikien hyödyksi, kun Aaro selvittää tauluun liittyvän koodin, joka kertoo natsiaikaisen kullan piilopaikan. Tämä oli myös käännekohta, sillä Aaro ja Niko tekevät sopimuksen varkaiden kanssa.

# data[].attributes.body
Olen lukenut kirjaa sivulle 156 asti. Kirja kuvaa tapahtumia kahdesta eri näkökulmasta, ryöstäjien sekä Aaron näkökulmasta. Aaro on mielestäni hyvin uhkarohkea lähtiessään selvittämään rikosta alaikäisenä vieraassa kaupungissa ja ennen kaikkea vieraassa maassa.
Tähän asti ryöstäjien näkökulmasta kuvatut tapahtumat on kuvattu niin, että monet asiat jätetään lukian arvailun ja mielikuvituksen varaan, joka luo hyvin hämärän ja epäselvän kuvan näihin kohtauksiin. Tämä tuo jännitystä kirjaan.
Koko juoni perustuu varkaiden varastamassa taulussa olevaan koodiin, joka kertoo natsiaikaisen kullan piilopaikan.

# data[].attributes.body
Olen lukenut nyt sivulle 116. Kirjan keskeisimmät henkilöt ovat Aaro Korpi ja hänen kaverinsa Niko sekä Essi, joka on Aaron luokkaretken ohjaaja ja joka lähtee Aaron ja Nikon kanssa uudestaan Roomaan. Lisäksi keskeisiä henkilöitä ovat myös tauluvarkaat; harmaahiuksinen Dietrich Gruber ja hänen voimakasvartaloinen apulaisensa Achim Voinovitsh.
Kirjan tapahtumapaikka on Roomassa, Italiassa. Suomalaiselle Aarolle Italia on tapahtumapaikkana vieras, joka tuo haastetta kirjan tapahtumiin siten, ettei apu ole aina niin lähellä. Kirja ei kuvaa tapahtumia minämuodossa, vaan kertoja on vieras. Kun kertoja on vieras, eikä minäkertoja, tekstiin tulee useampia näkökulmia, jotka saavat tekstiin eloa.

# data[].attributes.body
Olen lukenut kirjasta nyt 32 sivua. Kirja vaikuttaa kivalta ja se on jollain tavalla mukaansatempaiseva.
Kirjan päähenkilö on 14-vuotias Aaro Korpi, joka luokkaretkellään joutuu tauluvarkauden todistajaksi Sikstuksen kappelissa, Roomassa. Kirjassa Aaro alkaa selvittämään rikosta. Aaro on hyvin utelias ja hänellä on hyvä mielikuvitus, niin kuin yleensäkin hänen ikäisillään. Nähtyään kummallisesti käyttäytyvän miehen kappelissa, hän alkaa heti epäillä jotain, joka osoittautuu kohta oikeaksi.

# data[].attributes.body
Meidän piti valita kurssillamme joku nuorten elämään liittyvä romaani ja lukea se. Valitsin tunnetun kirjailijan Ilkka Remeksen teoksen Kirottu koodi, sillä se vaikutti mielenkiintoiselta luettuani takakannen.